Уладзімір Уладзіміравіч Верамеенка

**Уладзімір Уладзіміравіч Верамеенка** (нар. , Гомель, БССР, СССР) — беларускі баскетбаліст. Цяжкі форвард. Майстар спорту Рэспублікі Беларусь. Выступаў за зборную Беларусі.

## Біяграфія 
Выхаванец гомельскай СДзЮШАР №9. Першы тренер — Ігар Ягоравіч Марозаў. Кар’ера баскетбаліста пачалася ў родным Гомелі ў 1999 годзе. Наступныя тры гады Уладзімір правёў у Беларусі, змяняючы РШВСМ-БДПА на гомельскі «Сож» і «Спартак-Кандытар». У 2002 годзе перабраўся ў Расію: 2 гады аддаў саратаўскаму «Аўтадору» і яшчэ 2 «Дынама» з Санкт-Пецярбурга. Менавіта з піцерцамі ён стаў пераможцам Еўралігі ФІБА, паказаўшы статыстыку ў 12,6 ачкі і 5,5 падборы. У 2006 годзе быў задрафтаваны камандай NBA «Washington Wizards», але гулец вырашыў працягнуць кар’еру ў «Дынама». Пасля таго, як каманда была прызнана банкрутам, Верамеенка адправіўся на 2 гады працягваць кар’еру ў «Хімкі».

У сезон 2008/09 гулец перабіраецца ў казанскі УНІКС. У складзе каманды ён правёў 6 сезонаў і двойчы станавіўся ўладальнікам Кубка Расіі, а таксама Еўракубку ў 2011 годзе. Потым у кар’еры былі Турцыя (Basketbol Kulubu), Італія (Grissin Bon Reggio Emilia) і Германія (Brose Baskets Bamberg). У лістападзе 2017 года Уладзімір падпісвае кантракт з «Ніжнім Ноўгарадам», а на наступны год перабіраецца ў кіпрскі AEK.

У верасні 2019 года падпісаў кантракт з баскетбольным клубам «Цмокі-Мінск».

Выступаў за юніёрскую (1999—2000), моладзевую (2001—2004) і нацыянальную (2001—2007, 2020—2021) зборную Беларусі.

6 разоў (2002—2007) прызнаваўся лепшым баскетбалістам года Беларусі, тройчы (сезоны 2000/01, 2001/02, 2020/21) прызнаваўся лепшым гульцом чэмпіянату Беларусі.

## Кар’ера 
* 1999 — Гомельскія рысі (*у Кубку Корача*)
* 1999—2000 — РШВСМ-БДПА (Мінск) (*у Вышэйшай лізе*) і Энергетык-СДзЮШАР-9 (Гомель) (*у Першай лізе*)
* 2000 — Сож (Гомель)
* 2000—2001 — РТІ-2 (Мінск) (*у Паўночнаеўрапейскай баскетбольнай лізе U-17*)
* 2001—2002 — Спартак-Кандытар (Гомель)
* 2001—2002 — Гродна-93 (*у Паўночнаеўрапейскай баскетбольнай лізе*)
* 2002—2004 — Альянс-Аўтадор (Саратаў, Расія)
* 2002—2004 — Аўтадор (Саратаў, Расія)
* 2004—2006 — Дынама (Санкт-Пецярбург, Расія)
* 2006—2008 — Хімкі (Маскоўская вобласць, Расія)
* 2008—2014 — УНІКС (Казань, Расія)
* 2014 — Сарагоса 2002 (Сарагоса, Іспанія)
* 2014—2015 — Банвіт (Бандырма, Турцыя)
* 2015—2016 — Рэджана (Рэджа-нэль-Эмілія, Італія)
* 2016—2017 — Брозе (Бамберг, Германія)
* 2017—2018 — Ніжні Ноўгарад (Расія)
* 2018—2019 — АЕК (Ларнака, Кіпр)
* 2019—2021 — Цмокі-Мінск
* 2023—2025 — Дынама-2009 (Масква, Расія)

## Дасягненні 
*  Чэмпіён Беларусі (2): 2019/2020, 2020/2021.
*  Чэмпіён Германіі (1): 2016/2017.
*  Сярэбраны прызёр чэмпіянату Беларусі (1): 2001/2002.
*  Сярэбраны прызёр чэмпіянату Расіі (1): 2007/2008.
*  Сярэбраны прызёр чэмпіянату Італіі (1): 2015/2016.
*  Сярэбраны прызёр чэмпіянату Кіпра (1): 2018/2019.
*  Бронзавы прызёр чэмпіянату Беларусі (1): 2000/2001.
*  Бронзавы прызёр чэмпіянату Расіі (6): 2005/2006, 2006/2007, 2008/2009, 2009/2010, 2010/2011, 2013/2014.
*  Уладальнік Кубка Беларусі (2): 2019, 2020.
*  Уладальнік Кубка Расіі (3): 2007/2008, 2008/2009, 2013/2014.
*  Уладальнік Кубка Германіі (1): 2016/2017.
*  Фіналіст Кубка Беларусі (1): 2001.
*  Фіналіст Кубка Расіі (1): 2009/2010.
*  Чэмпіён Еўралігі ФІБА (1): 2004/2005.
*  Уладальнік Кубка Еўропы (1): 2010/2011.
*  Сярэбраны прызёр Адзінай лігі ВТБ (2): 2009/2010, 2011/2012.
*  Бронзавы прызёр Адзінай лігі ВТБ (2): 2010/2011, 2013/2014.

## Зноскі 
## Спасылкі 
* Профіль на сайце РФБ
* Профіль на сайце eurobasket.com
* ВЛАДИМИР ВЕРЕМЕЕНКО: ВСЕ, НАИГРАЛСЯ. ВРЕМЯ ПРОСТИТЬСЯ

Катэгорыя:Баскетбалісты Беларусі
Катэгорыя:Ігракі «Цмокі-Мінск»
Катэгорыя:Ігракі зборнай Беларусі па баскетболе
Катэгорыя:Ігракі «Хімкаў» (баскетбол)
Катэгорыя:Ігракі «Ніжняга Ноўгарада» (баскетбол)
Катэгорыя:Ігракі «Дынама» Санкт-Пецярбург (баскетбол)
Катэгорыя:Ігракі «Гродна-93»
Катэгорыя:Ігракі «Аўтадора» Саратаў
Катэгорыя:Ігракі «Сожа» Гомель
Катэгорыя:Ігракі УНІКС Казань
Катэгорыя:Ігракі «Сарагосы 2002»
Катэгорыя:Ігракі «Рэджаны»
Катэгорыя:Ігракі «Брозы» Бамберг
Катэгорыя:Ігракі АЕК Ларнака (баскетбол)
Катэгорыя:Ігракі зборнай Беларусі па баскетболе U-20